open-index/open-wikipedia-markdown huggingface dataset:
Kamed Al Lawz

**Kamid al lawz** eller **Kamid el-Loz** er ein landsby i Beqaadalen i Libanon.

Det vart gjort store arkeologiske undersøkingar her av tyske arkeologar mellom 1963 og 1981. Arkeologane fann fleire bygningar og reiskapar frå yngre steinalder. Det kanskje viktigaste funnet var dokument skriven i kileskrift på leirtavler daterte til 1300-talet fvt. Landsbyen Kamed el-Loz ligg i dag over busetnader frå persisk, hellenistisk og romersk tid. Staden vart omtalt i Amarnabreva som **Kumidi**. Han brukte å vere bustaden til egyptiske embetsmenn som heldt auge med kongane i det sørlege Levanten for faraoen.

Sør for landsbyen ligg ein nekropolis eller gravstad frå denne tida. Like utafor Kamed-El-Loz ligg eit stort steinbrot frå omajadane. Her kan ein sjå graver skoren ut i steinane, i tillegg til arameisk inskripsjonar. Steinane frå brotet vart på 700-talet førte til Anjar av nestoriske kristne frå Irak.

## Kjelder

**Denne artikkelen bygger på «[[:en:Kamed Al Lawz|Kamed Al Lawz]]» frå ,  den 23. september 2014.* 
*** oppgav desse kjeldene:*
Kefraya

**Kefraya** (arabisk كفريا,  *Kifrayā*) er ein landsby i Vest-Beqaa distrikt i Beqaa guvernement i Libanon, kring 2&nbsp;km nordvest for Joub Jannine.

Han er kjend for vindruer og vinen frå Château Kefraya. Château Kefraya er den nest største vingarden i Beqaadalen med land som dekkjer 1,2 kvadratkilometer ved foten av fjellet Barouk, 20&nbsp;km sør for byen Chtaura. Chateau Kefraya ekspoterer vin til mange land over heile verda.

Det er gjort funn frå Qaraoun-kulturen frå yngre steinalder i Kefraya.

## Kjelder

**Denne artikkelen bygger på «[[:en:Kefraya|Kefraya]]» frå ,  den 23. september 2014.* 
*** oppgav desse kjeldene:*

## Bakgrunnsstoff
* Chateau Kefraya
* Kefraya vinmaking
Yohmor

**Yohmor** eller **Yohmor al Beqaa** er ein stor landsby i Beqaadalen i Libanon i Vest-Beqaa distrikt sør i Beqaa guvernement. Han ligg sør for Sohmor.

Under Libanonkrigen i 2006 okkuperte den israelske hæren al-Taibe, ein landsby på andre sida av elva Litani frå Yohmor. Han var åstad for eit blodig slag mellom israelarane og Hizbollah og klasebomber vart sleppte over Yohmor og gjorde store øydeleggingar.

## Kjelder

**Denne artikkelen bygger på «[[:en:Yohmor|Yohmor]]» frå ,  den 23. september 2014.* 
*** oppgav desse kjeldene:*
Nabi Osman

**Nabi Osman** (arabisk البقاع) er ein landsby nord i Bekaadalen i Libanon, som høyrer til Baalbek distrikt, og ligg langs hovudvegen mellom Libanon og Syria.

Landsbyen ligg 950 til 1300 meter over havet, 123 km frå Beirut mellom Al Ain og Labweh. Økonomien er basert på jordbruk (fiken, oliven, eple, granateple, aprikos, fersken og druer). Elva Orontes spring ut i Laboue og flyt gjennom den nedre delen av landsbyen. 

Vinrane i Nabi Osman er kalde og tørre og temperaturane fell sjeldan under null grader. I snitt snør det tre til fem gonger kvar vinter. Somrane er varme og tørre. Årsmiddelnedbøren er berre 230 mm. 

Natt til 16. mars 2014 vart to personar drepne og 16 skadde i eit sjølvmordsåtak i Nabi Osman. 

## Kjelder

**Denne artikkelen bygger på «[[:en:Nabi Osman|Nabi Osman]]» frå ,  den 23. september 2014.*
Nahle

**Nahle** er ein landsby som ligg 6&nbsp;km nordaust for Baalbek i Baalbek distrikt i Beqaa guvernement i Libanon.

## Romersk tempel
Det ligg ruinar av eit romersk tempel i landsbyen som høyrer til gruppa templa i Beqaadalen. Fundamenta er laga av gigantiske steinblokker, som restane av eit podium kviler på.

## Kjelder

**Denne artikkelen bygger på «[[:en:Nahle|Nahle]]» frå ,  den 23. september 2014.*  
 

## Bakgrunnsstoff
*Bilete av Nahledalen på American University of Beirut
*Nahle på travelingluck.com
*Nahle på Wikimapia
*Nahle på lebanon.com
*Nahle på middleeast.com
Nebi Safa

**Nebi Safa**, **Nabi Safa**, **Neby Sufa**, **An Nabi Safa**, **An Nabi Safa**' eller **En Nabi Safa**, òg kalla **Mazraet Selsata** eller **Thelthatha** er ein landsby i Kfar Mishki kommune situated 13&nbsp;km west of Rashaya i Rashaya distrikt of the Beqaa guvernement i Libanon.

Landsbyen ligg i ei kløft i ein rygg oppom Wadi Al-Taym mellom Merj Shemiseh og er hovudsakleg busett av drusarar.

Ruinane av eit romersk tempel ligg i landsbyen. Det er 72 meter langt og 35 meter breidd og vender mot fjellet Hermon.

## Kjelder

**Denne artikkelen bygger på «[[:en:Nebi Safa|Nebi Safa]]» frå ,  den 23. september 2014.*  
 

## Bakgrunnsstoff
*Romerske tempel på discoverlebanon.com
* Nabi Safa (Mazraet Selsata) på wikimapia
*Nabi Safa på www.localiban.org
Qaraoun

**Qaraoun** er ei libanesisk landsby i Beqaa guvernement som ligg 85&nbsp;km frå Beirut. Han er kjend for Qaraounsjøen i Beqaadalen, danna av El Wauroun-dammen bygd i 1959. Landsbyen ligg i Rashaya distrikt sør i Beqaa guvernement. Dammen er bygd over Litanielva.

Qaraoun grensar til Majdel Balhis i aust, Aitanite i vest, Baaloul i nord og Sohmor i sør. 
Innbyggjartalet i landsbyen er kring 7&nbsp;000.

## Arkeologi
Byen har gjeve namn til Qaraoun-kulturen frå yngre steinalder i Beqaadalen som er kjend for tunge flintreiskapar. Det er gjort fleire slike funn i området.

## Kjelder

**Denne artikkelen bygger på «[[:en:Qaraoun|Qaraoun]]» frå ,  den 23. september 2014.*
Ras Baalbek

**Ras Baalbek** (arabisk ورأس بعلبك) er ein landsby nord i Beqaadalen i Libanon. Her ligg klosteret Vår frue av Ras Baalbek (*Deir Saidat ar-Ras*) og to bysantinske kyrkjer. Ei kyrkje ligg i sentrum av landsbyen og den andre ligg i aust, der ein finn ruinar av det som vert hevda å vere ein romersk akvedukt. 

## Kjelder

**Denne artikkelen bygger på «[[:en:Ras Baalbek|Ras Baalbek]]» frå ,  den 23. september 2014.* 
*** oppgav desse kjeldene:*



## Bakgrunnsstoff
* Ras Baalbek
Saraain El Faouqa

**Saraain El Faouqa** er ein landsby som ligg 6&nbsp;km nordaust for Rayak i Baalbek distrikt i Beqaa guvernement i Libanon.

Det er gjort arkeologiske funn på høgresida av vegen frå Rayak, like før landsbyen. Desse vart oppdaga av Henri Fleisch i 1946.

## Kjelder

**Denne artikkelen bygger på «[[:en:Saraain El Faouqa|Saraain El Faouqa]]» frå ,  den 23. september 2014.* 
*** oppgav desse kjeldene:*

## Bakgrunnsstoff
* Serain Al-Fawka på middleeast.com
Qaraoun-kulturen

**Qaraoun-kulturen** er ein kultur i den libanesisk steinalderen kring Qaraoun i Beqaadalen. Kulturen produserte særeigne, store flintreiskapar. Desse vart oppdaga i det libanesiske høglandet av Henri Fleisch, som fann over hundre flintreiskapar i løpet av to timar den 2. september 1954. 
Fleisch diskuterte funna med Alfred Rust og Dorothy Garrod, som gjekk med på at kulturen hadde element frå yngre steinalder.

## Kjelder

**Denne artikkelen bygger på «[[:en:Qaraoun culture|Qaraoun culture]]» frå ,  den 23. september 2014.* 
*** oppgav desse kjeldene:*
Lynsey Sharp

**Lynsey Sharp** () er ein britisk friidrettsutøvar frå Dumfries i Skottland som tevlar internasjonalt på 800 meter. Ho vart europameister på 800 m i 2012 og tok EM-sølv på same distansen i 2014. Faren Cameron Sharp vann EM-sølv på 200 m i 1982.

### Aktiv
Sharp vart opphavleg nummer to på 800 meter under friidretts-EM i Helsingfors i juni 2012. Etter at den opphavlege vinnaren, Jelena Arzjakova frå Russland, i april 2013 vart dømd for unormale verdiar i sitt biologiske pass, rykte Sharp opp til fyrsteplass. Gullmedaljen fekk ho tildelt ved eit innandørsstemne i Glasgow i mars 2014. Sharp vart etter litt om og men teken ut til å representere Storbritannia under Sommar-OL 2012, der ho vart slått ut i semifinalane på 800 m. 

I juli 2014 sprang Sharp for fyrste gong under to minuttar på 800 meter, tida 1.59,67 vart oppnådd i DL-stemnet i Lausanne. Nokre veker seinare tok ho sølvmedaljen på 800 m ved samveldeleikane i Glasgow, den regjerande verdsmeisteren, Eunice Sum frå Kenya, vann løpet. Berre to veker etterpå tok Sharp under EM i friidrett 2014 i Zürich endå ei sølvmedalje. Her sette ho personleg rekord med 1.58,80, kviterussiske Maryna Arzamasava vart europameister etter å ha vorte klokka inn på 1.58,15.

## Kjelder

**Denne artikkelen bygger på «[[:en:Lynsey Sharp|Lynsey Sharp]]» frå ,  den 23. september 2014.*
Christine Ohuruogu

**Christine Ijeoma Ohuruogu** () er ein britisk friidrettsutøvar frå London som tilhøyrde verdseliten på 400 meter i tida 2006-16. Ho vart verdsmeister på distansen i 2007 og 2013 og olympisk meister i 2012.

## Aktiv
Ohuruogu var med på det britiske stafettlaget som tok bronsemedaljen på 4 x 400 meter stafett under VM i friidrett 2005 i Helsingfors. Året etter vann Ohuruogu bronsen på 400 meter under samveldeleikane. 

Ohuruogu vart verdsmeister på 400 meter i Osaka i 2007. Med ei sterk avsluting vann ho eit svært tett oppgjer med liten margin, 49,61 sekundar mot landskvinna Nicola Sanders sine 49,65 og jamaikanske Novlene Williams 49,66. På den lange stafetten kopierte Storbritannia medaljefangsten frå førre VM med ein ny bronsemedalje.

Under Sommar-OL 2008 vann Ohuruogu OL-gullet på 400 meter med tida 49,62 sekundar, sølvmedaljøren Shericka Williams frå Jamaica fekk notert 49,69. Året etter vart Ohuruogu nummer fem på spesialdistansen ved friidretts-VM i Berlin. To år seinare vart ho diskvalifsert i VM for å ha tjuvstarta i forsøksløpet.

Ved dei olympiske leikane i London i 2012, på stadion ein kilometer frå der ho voks opp, kjempa Ohuruogu og tre andre løparar på oppløpet om OL-medaljane på 400 m. Sanya Richards-Ross frå USA vann med 49,55 sekundar, medan det vart svært jamnt i kampen om sølv og bronse. Ohuruogu kasta seg i mål til sølv på 49,70 sekundar, DeeDee Trotter fekk 49,72 og Amantle Montsho 49,75.

Ohuruogu og Montsho frå Botswana møttest året etter til eit knivskarpt oppgjer i finalen på 400 meter under verdsmeisterskapen i Moskva. Begge vart klokka inn på same tid, 49,41 sekundar, personleg rekord for Ohuruogu sin del. Etter ei sterk avslutning vart ho kåra til vinnar med ein margin på fire tusendels sekund. På 4 x 400 m stafett tok Ohuruogu sin tredje stafettmedalje i bronse. Sidan var ho med på dei britiske stafettlaga som sprang inn til bronse ved Friidretts-VM 2015 og Sommar-OL 2016.

### Medaljar og plasseringar i internasjonale meisterskap
*OL 2004 i Aten: Utslått i semifinalane på 400 m (51,00 =nr 10
*VM 2005 i Helsinki: Bronse i stafett, utslått i semifinalane på 400 m (51,43 =nr 13)
*VM 2007 i Osaka: Gullmedalje på 400 m – 49,61, bronse i stafett
*OL 2008 i Beijing: Gullmedalje på 400 m – 49,62, bronse i stafett
*VM 2009 i Berlin: Nr 5 på 400 m, bronse i stafett
*VM 2011 i Daegu: Bronse i stafett, diskvalifisert i forsøka på 400 m
*OL 2012 i London: Sølvmedalje på 400 m – 49,70, bakom Sanya Richards Ross (49,55)
*VM 2013 i Moskva: Gullmedalje på 400 m – 49,41, sølv i stafett
*EM 2014 i Zürich: Nr 4 på 400 m – 51,38
*VM 2015 i Beijing: Nr 8 på 400 m, bronse i stafett
*EM 2016 i Amsterdam: Nr 4 på 400 m – 51,55
*OL 2016 i Rio de Janeiro: Bronse i stafett, utslått i semifinalane på 400 m (51,22 =nr 13)

## Kjelder

**Denne artikkelen bygger på «[[:en:Christine Ohuruogu|Christine Ohuruogu]]» frå ,  den 23. september 2014.*
Sawiri

**Sawiri**, **Souairi** eller **es-Soueri** er ein småby aust i Libanon. Han ligg ved grensa til Syria i guvernementet Beqaa ved foten av dei austlege fjella.

Sawiri har over 10&nbsp;000 innbyggjarar.

Jordbruket i Sawiri er hovudsakleg basert på lisner, fiken og armenske agurkar (mikthi).

## Kjelder

**Denne artikkelen bygger på «[[:en:Sawiri|Sawiri]]» frå ,  den 23. september 2014.* 
*** oppgav desse kjeldene:*
* Frauberger, Heinrich: *Die Akropolis von Baalbek* (Keller : Frankfurt a. M., 1892. - 14, 22 S. : überw. Ill.) (pdf 24,6 MB)
Puddefjordsbrua

**Puddefjordsbrua** strekkjer seg over Damsgårdssundet, som er den smalaste delen av Puddefjorden i Bergen. Brua blei opna i 1956 og ho strekkjer seg frå Møhlenpris på sentrumssida til Gyldenpris på Laksevågssida. Ho er bygd i betong og har bogefasong. Hovudspennet på brua er 152 meter, til saman 461 meter. På det høgste punktet er Puddefjordsbrua 30 meter over vassflata på Puddefjorden. Brua erstatta i 1960 den gamle Laksevågsferja frå Nøstet til Laksevåg. Ho er no del av riksveg 555 og har tre felt for motorkøyretøy i kvar retning og to gang- og sykkelfelt.

Opphavleg hadde brua tre felt. Det midtste feltet bytte køyreretning mellom morgonrushet og ettermiddagsrushet. I 1999 blei det  bygd ei nær identisk bru heilt inntil den gamle, på sørsida.  Den utvida brua har følgjeleg seks felter, tre kvar veg, og inngår no i det bergenske motorvegsystemet, trass i at brua ikkje formelt har status som motorveg.

På sentrumssida held vegen fram inn i Nygårdstunnelen, mens på Laksevågssida kan ein halda fram inn i Damsgårdstunnelen (viss ein skal vidare vestover, som til Loddefjord, Haakonsvern, Sotra, Øygarden eller Askøy), og i Løvstakktunnelen (viss ein skal til Fyllingsdalen).  Ved bruendane er det også avkøyrsler til lokalområda der.

Under stormen 23. januar 1994 blei brua treft av bustadplattformen «Polyconcord» som hadde slite seg laus frå BMV Laksevåg der han låg ankra. Ein var ei stund redd for at brua ville bli øydelagd, men plattformen grunnstøytte like før, noko som dempa samanstøytet. Likevel blei rekkverk og eit fortau øydelagde og lysmaster blei slått skeive.

Det blei i 2004 avdekka at den gamle brua inneheld svært store mengder med miljøgifta PCB.#

## Historikk

Puddefjordsbrua var blant dei første vegprosjekta i Noreg som blei finansiert ved hjelp av bompengar. For å få dette til, blei Bro & Tunnelselskapet i Bergen stifta. Brua blei lånefinansiert, sidan førehandsbompengar vart sett på som ein uting. Ved sluttføringa begynte dei køyrande å betala – og dei kom berre til Laksevåg.

Løvstakktunnelen var neste byggetrinn og blei fullført med ein køyrebane i kvar retning. Denne var ferdigbetalt få månader før det nye førehandsbompengesystemet kom på plass. Til sentrum kom ein etter kvart direkte inn via den første Nygårdstunnelen. Etter byggjetrinn to er denne reservert offentleg transport og utrykningskøyretøy, medan den vanlege trafikken har fått eigne tunnelar som endar i trafikkmaskina på Nygårdstangen.

## Trafikkutvikling
Årsdøgntrafikken på brua i utvalde år:

2006: 45 720
2009: 54 105
2010: 54 711
2011: 55 320
2012: 56 098
2013: 55 346
2014: 54 361
2015: 54 855
2016: 52 488
2017: 51 352
2018: 50 381

## Sjå også
*Bruer i Noreg
*Bruer i Noreg etter lengd

## Kjelder

**Denne artikkelen bygger på «[[:nb:Puddefjordsbrua|Puddefjordsbrua]]» frå ,  den 23. september 2014.*  

; Referansar 

## Bakgrunnsstoff
* Bergen byleksikon på nett, om Puddefjordsbroen
* Bergen byleksikon på nett, om Puddefjorden
Sarine i Libanon

**Sarine** (òg skrive Sareen) er ein jordbrukslandsby i Beqaadalen i Libanon.

St. Georg-kyrkja i Sarine vart øydelagd i den libanesiske borgarkrigen i 1976. Kyrkja vart bygd opp att i 1999. 

## Kjelder

**Denne artikkelen bygger på «[[:en:Sarine i Libanon|Sarine i Libanon]]» frå ,  den 23. september 2014.*
Sohmor

**Sohmor** er ein liten by i Beqaadalen i Libanon, som ligg i Vest-Beqaa distrikt og sør i Beqaa guvernement. Han ligg sør for Qaraounsjøen ved elva Litani. Han ligg sørvest for Machgara, nordaust for Ain Et Tine, nord for Yohmor, vest for Mazret Al Chmis og nordvest i Libbaya. Han var åstad for ein massakre i september 1984.

## Kjelder

**Denne artikkelen bygger på «[[:en:Sohmor|Sohmor]]» frå ,  den 23. september 2014.* 
*** oppgav desse kjeldene:*



## Bakgrunnsstoff
*Video
Yammoune

**Yammoune** er ein innsjø, naturreservat, landsby og kommune som ligg 27&nbsp;km nordvest for Baalbek i Baalbek distrikt i Beqaa guvernement i Libanon. Landsbyen har nokre få hundre innbyggjarar.

Ruinane av eit romersk tempel ligg i landsbyen. Det er sagt å vere tileigna til Astarte eller Venus. Tempelet er bygd på ein ås, kring 300 meter frå hovudkjelda i området, **Naba al-Arbain**.

## Kjelder

**Denne artikkelen bygger på «[[:en:Yammoune|Yammoune]]» frå ,  den 23. september 2014.*  
 

## Bakgrunnsstoff
*Yammoune.net
Zawtar El Charkiyeh

**Zawtar El Charkieh** (arabisk زوطر الشرقية) er ein by oppom Litani i Nabatiyeh distrikt sør i Libanon, 85&nbsp;km frå Beirut, 9&nbsp;km frå Nabatiyeh og 475 meter over havet.

Innbyggjartalet er like over 4&nbsp;000, og dei fleste av dei er tobakksbønder. Byen har ein skule.

## Etymologi
På arameisk tyder *Zawtar* den vesle eller hendinga. På gammalsyrisk tyder det det som vart gjeve til gudane, som mjøl, smør og honning. 

## Kjelder

**Denne artikkelen bygger på «[[:en:Zawtar El Charkiyeh|Zawtar El Charkiyeh]]» frå ,  den 23. september 2014.* 
*** oppgav desse kjeldene:*
Nabatieh

**Nabatieh** (arabisk النبطية) eller **Nabatîyé** er det administrative senteret i Nabatieh guvernement sør i Libanon. Nabatieh har kring 85&nbsp;000 og er senteret i området Jabal Amel.

Det vert halde marknad i byen kvar måndag då folk frå nabolandsbyane kjem hit for å veksle varer. 

På ein topp med utsikt over den sørlege Beqaadalen står Belfortborga. Borga har tilkomst frå landsbyen Arnun, som ligg 7&nbsp;km søraust for Nabatieh. Føre denne festninga ligg ei stor cisterne og ruinane av ein antikk landsby. Ein er usikker på kven som bygde borga. I følgje Vilhelm av Tyr, vart ho reist av krossfarar, men somme forskarar meiner ho er eldre enn dette. Borga er nesten heilt i ruinar, og berre austveggen, inngangen og trappa i det store tårnet i midten har overlevd. 

Nabatieh har to historiske moskéar. Den eine vart bygd på 1500-talet og ligg midt i byen. Den andre vart bygd av mamelukkane og ligg i Nabatieh al Fawqa.

Innbyggjarane i Nabatieh er hovudsakleg sjiamuslimar, men her bur òg mange gresk-katolikkar. 

## Kjelder

**Denne artikkelen bygger på «[[:en:Nabatieh|Nabatieh]]» frå ,  den 23. september 2014.* 
*** oppgav desse kjeldene:*


## Bakgrunnsstoff
*http://www.nabatieh.org/index.php
Mona Høvring

**Mona Høvring** () er ein norsk forfattar av lyrikk og romanar. Ho debuterte med diktsamlinga *IIK!! Ein dialog* i 1998, og den første romanen, *Noe som hjelper*, kom ut i 2004.

I 2012 vart ho tildelt Språklig samlings litteraturpris for sitt forfattarskap.

Høvring vart nominert til Nordisk Råds litteraturpris i 2014 for romanen *Camillas lange netter* frå 2013.

## Bibliografi
**Soga om Fråid. Hans meiningar og livskjensle. Som også inneheld somme salige stunder* (roman, Samlaget, 2021)
**Fordi Venus passerte en alpefiol den dagen jeg blei født* (roman, Oktober, 2018)
**Jente med dødningehode* (dikt, Oktober, 2017)
**Camillas lange netter* (roman, Oktober, 2013)
**Venterommet i Atlanteren* (roman, Forlaget Oktober, 2012)
**Ekornet og den vaklevorne brua* (dikt, Oktober, 2010)
**Å Paradis* (dikt, Oktober, 2008)
**Helt vanlige mirakler* (dikt, Oktober, 2006)
**Noe som hjelper* (roman, Oktober, 2004)
**Ensomme badedager og andre dikt* (dikt, Oktober, 2000)
**IIK!! Ein dialog* (dikt, Gyldendal Norsk Forlag, 1998)

## Kjelder

## Bakgrunnsstoff
* Mona Høvring på Allkunne
* Mona Høvring i Forfatterkatalogen
* Mona Høvring på nettsida til Oktober
Kfarfila

**Kfarfila** (arabisk كفرفيلا, òg kalla Kafr Fila) er ein by i Nabatieh guvernement i Sør-Libanon. Han er ein av 243 busetnader i guvernementet og ligg nord i distriktet.

Kfarfila ligg ved foten av Iqlim al-Tuffah-fjella, nær Jbaa, Ain Qana og Ain Bouswar, 582 meter over havet. Han ligg kring 22&nbsp;km frå Nabatieh og kring 60&nbsp;km frå hovudstaden Beirut. Innbyggjartalet er kring 2&nbsp;500.

Byen er kjend for dyrkinga av lauk med ein årsproduksjon på meir enn 28 tonn.

Det er mange grotter i byen som går attende til fønikisk tid, og dei fleste av dei vart nytta som gravplassar.

## Kjelder

**Denne artikkelen bygger på «[[:en:Kfarfila|Kfarfila]]» frå ,  den 23. september 2014.* 
*** oppgav desse kjeldene:*
* http://www.discoverlebanon.com

## Bakgrunnsstoff
* Offisiell nettstad
Ain Qana

**Ain Qana** (arabisk عين قانا, òg kalla Ainqana) er ein by i Nabatieh guvernement i Sør-Libanon. Byen ligg 680 meter over havet og har eit areal på 6,30 kvadratkilometer. Innbyggjartalet er kring 5585. Hovudnæringa er jordbruk.

## Kjelder

**Denne artikkelen bygger på «[[:en:Ain Qana|Ain Qana]]» frå ,  den 23. september 2014.* 
*** oppgav desse kjeldene:*
* Discover Lebanon
* "History of AinQana" by Safi Habhab

## Bakgrunnsstoff
* Offisiell nettstad
Jarjouh

**Jarjouh** eller **Jarjouaa** (arabisk جرجوع) er ein landsby i Libanon i Nabatieh distrikt i Nabatieh guvernement. Han ligg mellom landsbyane Houmin Al Fawqa, Arabsalim, Jbaa, Ain Bouswar, Alwayizeh, Soujod og Ain Qana. Landsbyen ligg i Mleetaåsane og er omgjeve av høgare fjell og eikeskogar. Det bur kring halvt om halvt med kristne og muslimar i landsbyen. 

## Kjelder

**Denne artikkelen bygger på «[[:en:Jarjouh|Jarjouh]]» frå ,  den 23. september 2014.*
Nevin Yanıt

**Nevin Yanıt** () er ein tyrkisk friidrettsutøvar som har tevla internasjonalt i 100 meter hekk og på 100 meter. Ho vart europameister på korthekken både i 2010 og 2012.

## Aktiv
Yanıt deltok i VM i friidrett 2007 i Osaka, men vart slått ut i semifinalane på 110 m hekk. Også under Sommar-OL 2008 i Beijing rauk ho ut i semifinalane. Det same skulle gjenta seg ved friidretts-VM 2009 i Berlin.

Under EM i friidrett 2010 i Barcelona vann Yanıt gullmedaljen i 110 meter hekk på tyrkisk rekordtid, 12,63 sekundar, med irske Derval O'Rourke og tyske Carolin Nytra på dei andre medaljeplassane. To år seinare forsvarte ho EM-titelen under meisterskapen i Helsingfors. Nokre veker etter Helsingfors-EM kom ho på femteplass i hekkeøvinga under Sommar-OL 2012 i London på tyrkisk rekord, 12,58 sekundar.

### Doping
I august 2013 vart Yanıt utestengd frå idrett i to år, etter ei postiv dopingprøve frå februar same året.
## Referansar

 
 


## Kjelder

**Denne artikkelen bygger på «[[:en:Nevin Yanıt|Nevin Yanıt]]» frå ,  den 23. september 2014.*
Harouf

**Harouf** (arabisk حاروف) er ein landsby i Nabatieh guvernement sør i Libanon, nord for Litani. Landsbyen er økonomisk viktig på grunn av industriområdet Marj Harouf. 

## Kjelder

**Denne artikkelen bygger på «[[:en:Harouf|Harouf]]» frå ,  den 23. september 2014.*
Nabatieh distrikt

**Nabatieh distrikt** er eit distrikt i Nabatieh guvernement i Libanon. Det administrative senteret i distriktet er Nabatieh, og består av følgjande landsbyar. : 

*Zawtar el charkiyeh
*Kfarfila
*Jbaa
*Ain Qana
*Ain Boswar
*Arab Saleem
*Der Al Zahrani
*Jarjouh
*Houmeen
*Kfar Tebneet
*Zibdeen
*Chouqin
*Aedsheet
*Marwania
*Harouf
*Aldawair
*Mayfadoun
*Schhour
*Kafra
*Jibcheet
*Kfar Remen
*Habboush
*Kfarsseer
*Zifta
*Kaoutariyet Al Siyad
*Toul
*Doueir
*Nabatiye AlFawqa
*Sharqia
*Kfour
*Kfarjouz

## Bakgrunnsstoff
Destination Lebanon - Regional Promenade Brochure for the South: Al-Nabatieh
Doueir

**Doueir** (arabisk: دوير, *al-Dwayr*) eller **Dweir** er ein landsby med kring 7&nbsp;500 innbyggjarar i Sør-Libanon nær Nabatiyeh og nord for Litani. Sjølv om Doueir vert rekna som ein liten landsby, er han heimstaden til kjende libanesarar som den tidlegare arbeidsministeren Ali Qanso, Mehdi Kanso og kjernefysikaren Rammal Rammal.

Under Libanonkrigen i 2006 var Doueir eit av dei første måla til det israelske forsvaret, og ein familie på 12 vart drepen den 13. juli 2006. Landsbyen har sidan nytt godt av investeringar frå den italienske regjeringa som bygde ei ny olivenoljemølle.

## Kjelder

**Denne artikkelen bygger på «[[:en:Doueir|Doueir]]» frå ,  den 23. september 2014.* 
*** oppgav desse kjeldene:*


## Bakgrunnsstoff
*Voices from the South: Doueir
*What's Up Lebanon - Nabatiye
Adchit

**Adchit** eller **Aadchit Ech Chqif** (arabisk عدشيت) er ein landsby i Nabatieh guvernement region sør i Libanon nord for Litani.

## Kjelder

**Denne artikkelen bygger på «[[:en:Adchit|Adchit]]» frå ,  den 23. september 2014.*
Arnoun

**Arnoun** (arabisk **ارنون**, hebraisk ארנון) er ein hovudsakleg sjiamuslimsk landsby 7&nbsp;km søraust for Nabatiyeh i Nabatiyeh guvernement i sørlege Libanon. Landsbyen ligg kring 8&nbsp;km frå grensa til Israel. Landsbyen ligg kring 550 meter over havet, kring 1 km frå Beaufortborga.

## Historie

Arnoun er knytt til den nærliggande Beaufortborga. Namnet på byen kjem frå det arameisk *arnoun*, som tyder «liten topp» og syner til høgda der Beaufortborga står. Borga vart kalla *Qal'at Shqif Arnoun* (arameisk, ‘borga på den høge klippa), som byen så har fått namn etter. 

Då den israelske tryggleikssona vart oppretta i Sør-Libanon i 1985, låg Arnoun like utafor denne sona, men frå stillinga ved Beaufortborga kontrollerte Det israelske forsvaret effektivt området kring landsbyen. 

Den 17. februar 1999, etter at det vart utført åtak mot israelarane frå Arnoun, vart landsbyen formelt ein del av tryggleikssona.

Det israelske forsvaret forlét Arnoun den 24. mai 2000, då dei forlét tryggleikssona. 

## Kjelder


**Denne artikkelen bygger på «[[:en:Arnoun|Arnoun]]» frå ,  den 23. september 2014.*
Ebba i Libanon

**Ebba**, òg kalla **Aba** og **Ubba** (arabisk عبا; gammalsyrisk ܥܒܐ) er ein landsby i Nabatieh guvernement sør i Libanon mellom Nabatieh og Tyr, nord for Litani.

Landsbyen ligg kring 12 km frå Nabatieh og 84 km frå Beirut, kring 250-300 meter over havet. Byen har kring 8000 innbyggjarar og dei fleste er sjiamuslimar.

Namnet kan ha fleire tydingar. Det er anten eit gammalsyrisk ord, ܥ ܒ ܐ, som kan tyde skog, eller arabisk frå ordet **ALEBB / العِبّ**, eller er knytt til familien Abbou, som budde her. 

Det er to skular i landsbyen. 

## Kjelder

**Denne artikkelen bygger på «[[:en:Ebba, Lebanon|Ebba, Lebanon]]» frå ,  den 23. september 2014.* 
*** oppgav desse kjeldene:*



*
Marjeyoun distrikt

**Marjeyoun distrikt** er eit distrikt i Nabatieh guvernement i Libanon. Det administrative senteret i distriktet er Marjeyoun.

Marjeyoun (òg kalla Marjayoun Marj Ayoun) står majestetisk på ein ås mot fjellet Haramoun (Jabal El Sheikh, Hermon) i aust. Libanonfjella ligg i nord og dei frodige slettene i Sahil Marjeyoun som strekkjer seg inn i nordlege Israel ligg like nedanfor Golanhøgdene.

## Kjelder

**Denne artikkelen bygger på «[[:en:Marjeyoun District|Marjeyoun District]]» frå ,  den 23. september 2014.*  
 

## Bakgrunnsstoff
* Khiam offisiell nettstad
* www.marjeyoun.net
Marjeyoun

**Marjayoun** (arabisk **مرجعيون**, òg **Marj 'Ayoun**, **Marjuyun** eller **Marjeyoun** - som tyder «enga med kjeldene») er ein libanesisk by (òg kalla Jdeidet/Jadeidet Marjeyoun) og det administrative senteret i Marjeyoun distrikt i Nabatieh guvernement i Sør-Libanon. Byen har kring 3000 innbyggjarar. 

Han ligg 860 meter over havet like på vestsida av Riftdalen, ovanfor den antikke regionshovusdtaden Caesarea Philippi, som låg ved foten av fjellet Hermon på austsida av dalen. 

Marjeyoun ligg på ein ås vendt mot Hermon i aust, Beaufortborga, ei 1000 år gammal krossfararborg oppom Litani i vest, toppane Rihan og Niha og resten av Libanonfjella i nrod og den frodige sletta i Marjeyoun som strekkjer seg sørover til Galielaslettene og Golanhøgdene. 

## Historie
Den 10. juni 1179 fann slaget ved Marj Ayyun stad, der hær frå ajjubidane kommandert av Saladin slo ein krossfararhær leia av kong Baldwin IV av Jerusalem. Den kristne kongen kom seg så vidt unna slaget. 

Under den libanesiske borgarkrigen vart byen bombardert av palestinsk milits. Han var òg hovudkvarteret til Sør-Libanonarmeen, ein israelskstøtta milits som kontrollere Sør-Libanon under den israelske okkupasjonen etter Libanonkrigen i 1982 fram til Israel trekte seg ut av regionen i 2000. 

Etter at våpenkvileforhandlingar stoppa opp den 10. august 2006, tok israelske styrkar kontroll over Marjayoun. Dagen etter flykta ein konvoi med 3000 innbyggjarar frå byen. Konvoien vart angripen av det israelske flyvåpenet ved Joub Jannine. 

## Demografi
Byen har ein blanda folkesetnad med gresk-ortodokse, maronittar og gresk-katolske kristne, i tillegg til sunnimuslimar, drusarar og sjiamuslimar. 

## Kjelder

**Denne artikkelen bygger på «[[:en:Marjeyoun|Marjeyoun]]» frå ,  den 23. september 2014.* 
*** oppgav desse kjeldene:*


## Bakgrunnsstoff
* Uoffisiell nettstad
Deir Mimas

**Deir Mimas** (òg skrive **Deirmimas**, **Deir Mamas** og **Deir Mimmas**) er ein by som ligg 88&nbsp;km søraust for Beirut i Libanon. Han er kalla opp etter St. Mamas og har utsikt over Litani og mellomalderborga Beaufortborga i vest og det snødekte Hermon i aust.

I tillegg til dyrking av druer og fiken, er Deir Mimas ein stor produsent av oliven og olivenolje.

Innbyggjarane i Deir Mimas er libanesiske og austleg-ortodokse og gresk-katolske.

## Kjelder

**Denne artikkelen bygger på «[[:en:Deir Mimas|Deir Mimas]]» frå ,  den 23. september 2014.* 
*** oppgav desse kjeldene:*
*http://www.deirmimas-lb.com/ 

## Bakgrunnsstoff
*http://www.deirmimas-lb.com/ 
*http://www.catholic-forum.com/Saints/saintm31.htm
Hula i Libanon

**Hula** (**Hule**, **Houla**, arabisk حولا) er ein liten landsby sør i Libanon på sørsid av Litani nær grensa til Israel. Han ligg 750 meter over havet. 

Under den arabisk-israelske krigen i 1948 utførte to offiserar frå Det israelske forsvaret Hula-massakren i landsbyen, og tok livet av over 80 sivile i alderen 15-60.

Den 7. august 2006 vart det rapportert at eit israelsk flyåtak hadde teke livet av over 40 menneske, då i røynda berre ein person mista livet.

## Kjelder

**Denne artikkelen bygger på «[[:en:Jula, Lebanon|Jula, Lebanon]]» frå ,  den 23. september 2014.* 
*** oppgav desse kjeldene:*
Qasr Chbib

**Qasr Chbib** er eit kompleks med to romerske tempel som ligg nokre hundre meter frå toppen av Hermon. Det høyrer offisielt til Quneitra guvernement i Syria, men ruinane ligg i Hasbaya distrikt i Nabatieh guvernement i Libanon.

## Kjelder

**Denne artikkelen bygger på «[[:en:Qasr Chbib|Qasr Chbib]]» frå ,  den 23. september 2014.*  
 

## Bakgrunnsstoff
*Rashaya sett frå toppen av Hermon på padpal.co
Markaba

**Markaba** (arabisk مركبا) er ein landsby som ligg i Marjayoun kommune i Nabatieh guvernement i Libanon. Han ligg sør for Raabatt Tallame, aust for Banni Hayyan og nordaust for Tallussah i Sør-Libanon. 

Byen har kring 3250 innbyggjarar, men talet kan auke til 10&nbsp;000 i ferietida om sommaren. Nesten alle innbyggjarane er sjiamuslimar. Det er tre moskéar i byen. 

## Klima
Med ei høgd på 950 meter over havet og har tørre somrar og våte vintrar. Middeltemperaturen kan falle under 0 ˚C om vinteren frå desember til februar. Om sommaren kan temperaturar nå 35 ˚C på dagtid. 

## Kjelder

**Denne artikkelen bygger på «[[:en:Markaba|Markaba]]» frå ,  den 23. september 2014.*
Hebbariye

**Hebbariye**, **Hebbariyeh**, **Hebbariya** eller **Hebariya** er ein landsby og kommune i Hasbaya distrikt i Nabatieh guvernement i Libanon. Han ligg i sørvestsida av fjellet Hermon nær grensa til Syria, nordaust for Rachaya Al Foukhar mellom aprikoshagar.

Landsbyen ligg kring 750 meter over havet og har ein liten folkesetnad med hovudsakleg sunnimuslimar.

Det ligg eit romersk tempel nær landsbyen, som er det sørlegaste av Hermontempla. Tempelet vart undersøkt i 1852 av Edward Robinson, som målte dimensjonane til å vere ei lengd på 58 meter og ei breidde på 31 meter. Høgda vart estimert til 32 meter.

## Kjelder

**Denne artikkelen bygger på «[[:en:Hebbariye|Hebbariye]]» frå ,  den 24. september 2014.*  
 

## Bakgrunnsstoff
*Bilete av Hebbariye og det romerske tempelet på panoramio.com 
*Hebbariyeh på www.localiban.org
Hasbaya distrikt

**Hasbaya distrikt** er eit distrikt i Nabatiyeh guvernement i Libanon. Det ligg i sørvest, ved grensa til Syria. Det administrative senteret i distriktet er Hasbaya.

## Kjelder

**Denne artikkelen bygger på «[[:en:Hasbaya District|Hasbaya District]]» frå ,  den 24. september 2014.*
Hasbaya

**Hasbeya** eller **Hasbeiya** (arabisk حاصبيا) er ein by i Libanon, som ligg kring 50 km vest for Damaskus, ved foten av Hermon, oppom eit djupt amfiteater. I 1911 var det kring 5000 innbyggjarar her. 

Hasbaya er senteret i Wadi El Taym, ein lang frodi dal som går parallelt til vestsida av foten til Hermon. 

Hermon som med ei høgd på 2745 meter over havet, dominerer utsynet i Wadi El Taym, var ein heilag stad for kanaanittane og fønikarane. Romarane rekna òg staden som heilag og bygde mange tempel i fjellsida. 

Hasbaya er hovudsakleg busett av drusarar med somme kristne. 

## Kjelder

**Denne artikkelen bygger på «[[:en:Hasbaya|Hasbaya]]» frå ,  den 24. september 2014.* 
*** oppgav desse kjeldene:*
Rachaya Al Foukhar

**Rachaya Al Foukhar** (òg skrive Rashaya Al Foukhar og Rachaiya El Foukhar, arabisk *راشيا الفخار*) er ein landsby i Libanon i Hasbaya distrikt i Nabatiye guvernement sør i landet. Han ligg i vestsida av fjellet Hermon i ei høgd på 750 meter over havet. Folkesetnaden er hovudsakleg gresk-ortodokse. 

## Bakgrunnsstoff
* Nettstad
Bint Jbeil distrikt

**Bint Jbeil distrikt** er eit distrikt i Nabatiyeh guvernement i Libanon. Det administrative senteret i distriktet er Bint Jbeil. Innbyggjartalet er kring 53&nbsp;000. 

Det grensar til Israel i sør, Tyr distrikt i vest og Marjeyoun distrikt i aust. 

## Kjelder

**Denne artikkelen bygger på «[[:en:Bint Jbeil District|Bint Jbeil District]]» frå ,  den 24. september 2014.*
Kfarhamam

**Kfarhamam ** (òg **Kafarhamam**, **Kafrhamam**, **Kfar Hamam**, **Kafar Hamam**, arabisk كفرحمام) er ein liten landsby som ligg i Arqoob-området i Hasbaya distrikt i Sør-Libanon, aust i Nabatieh guvernement. Kfarhamam ligg nær landsbyen El Mari i sør, landsbyen Hebbariye i nord, Kfar Chouba i aust og Rachaya Al Foukhar i vest. Han ligg 117&nbsp;km frå Beirut, og kring 850 meter over havet. 

Landsbyen har ei strategisk plassering i fjellsida av Hermon med utsikt over Øvre Galilea i Israel og han ligg særs nær Golanhøgdene og Shebaa-gardane. Han ligg òg nær staden der grensene til Libanon, Israel og Syria møter kvarandre. 

## Historie
Kfarhamam er eit assyrisk ord. *Kfar* tyder hus og *hamam* tyder fred, og *Kfarhamam* tyder dermed «huset med fred». Landsbyen er kring 500 år gammal og har blitt øydelagd og bygd opp att fleire gonger sidan 1970-åra. Mange folk har flytta på grunn av tryggleiksproblema i området. I 1970-åra stod landsbyen i periodar heilt folketom. Fleire har immigrert til Brasil og Canada. 

Den israelske okkupasjonen av landsbyen varte i 22 år. Landsbyen vart igjen råka av Libanonkrigen i 2006. 

## Kjelder

**Denne artikkelen bygger på «[[:en:Kfarhamam|Kfarhamam]]» frå ,  den 24. september 2014.* 
*** oppgav desse kjeldene:*
*:ar:كفرحمام
*http://kfarhamam.pipop.org/ 
*"Mabrouk et Tahrir" documentary, Dir. Dalia FATHALLAH, Prod. INA - IMAGES PLUS, Info here: http://www.imagesplus.org/pages/0_docu_m.htm
Bint Jbeil

**Bint Jbeil** (arabisk بنت جبيل) er den nest største byen i Nabatiye guvernement i Sør-Libanon. 

Byen har kring 30&nbsp;000 innbyggjarar.  Det eksakte folketalet er ukjend, sidan Libanon ikkje har utført ei folketeljing sidan 1932.

## Historie
Området kring Bint Jbeil har vore busett i tusenvis av år. Arkeologar meiner at festningsbyen En-hazor, som Josvas bok i Bibelen skildrar var busett av Naftalifolket, låg i nærleiken.

Somme historikarar meiner namnet på byen kjem frå eit jemensk namn. Dei hevdar at namnet er knytt til jemenske folk som flytta til Levanten for mange hundreår sidan frå jemenske byar som Jibla, Jabalan Al Ardaba og Jabalan Al Raymah. Andre historikarar hevdar at grunnleggjarane av Bint Jbeil var fønikarar, som kom frå den nordlege libanesiske byen Jbeil (Byblos) Bint Jbeil tyder bokstavleg «dottera til Byblos».

Byen er hovudsakleg busett av sjiamuslimar (90%), medan resten er kristne. Han har vore åstad for valdelege episodar fleire gonger det siste hundreåret. 

Bint Jbeil var okkupert av Israel i 1978 under operasjon Litani, og igjen frå 1982 til 2000 under Sør-Libanonkonflikten 1982-2000, då området vart kraftig avfolka. Så mange som 75% av innbyggjarane flytta til andre delar av Libanon. Han var åstad for fleire valdelege åtak på israelske styrkar, mellom anna ei bilbombe utført av Hizbollah den 25. april 1995. Hizbollah tok kontroll over byen då israelarane trekte seg ut av Sør-Libanon. 

Som den største byen i området vert Bint Jbeil stundom kalla «Hovudstaden av det frigjorte sør» (av sjiamuslimar) eller «Hizbollah-hovudstaden» (av israelarane) Han vert rekna som eit av sentra med symbolsk historie for Hizbollah. 

Bint Jbeil var igjen åstad for kampar mellom israelske styrkar og Hizbollah Libanonkrigen i 2006, då det vart gjort store skadar i byen. Oppbygginga starta tidleg i 2007, men har gått sakte. Den iranske presidenten Mahmoud Ahmadinejad vitja byen i 2010 for å syne solidaritet med Hizbollah og dei lokale offera etter åtaket til Israel.

## Kjelder

**Denne artikkelen bygger på «[[:en:Bint Jbeil|Bint Jbeil]]» frå ,  den 24. september 2014.* 
*** oppgav desse kjeldene:*


## Bakgrunnsstoff
*Uoffisiell nettstad 
*Uoffisiell nettstad-arabisk
Kfeir

**Kfeir** er ein liten landsby kring 900 meter over havet i den bratte fjellsida av Hermon i Libanon.

Landsbyen har milde somrar med ein middeltemperatur på 25&nbsp;°C. Vintrane er derimot kalde og landsbyen får ein god del snø. Høgda gjer òg at han får ein del tåke, sjølv på sommaren.

Innbyggjarane i Kfeir er kristne og drusarar, og dei dyrkar hovudsakleg oliven.

## Kjelder


**Denne artikkelen bygger på «[[:en:Kfeir|Kfeir]]» frå ,  den 24. september 2014.* 
*** oppgav desse kjeldene:*
*St. George's Youth Organization in Kfeir


## Bakgrunnsstoff
* http://www.kfeir.com/
Ain Ebel

**Ain Ebel** (arabisk عين إبل) er ein landsby i Bint Jbeil distrikt i Nabatiye guvernement i Libanon. Landsbyen ligg 750-850 meter over havet.

## Etymologi

Historikarar miner at namnet Ain-Ebel kjem frå dei to orda *Ain* og *Ibl*. Det første tyder «kjelde» og mange namn i Libanon har dette, medan det ordet tyder «irrigasjon».

## Historie
Ain Ebel er ein historisk landsby med mange arkeologiske funn datert til antikken og før. Det vart gjort funn frå  Qaraoun-kulturen frå yngre steinalder like vest for Ain Ebel med mange flintreiskap.

I juli 2006 hamna Ain Ebel i krysselden mellom Hizbollah og den israleske hæren. Fleire hus i landsbyen vart då øydelagd.

## Kjelder

**Denne artikkelen bygger på «[[:en:Ain Ebel|Ain Ebel]]» frå ,  den 24. september 2014.* 
*** oppgav desse kjeldene:*
*http://www.ourladyofainebel.org 

## Bakgrunnsstoff
*http://ain-ebel.org 
*http://ain-ebel.ca
Debel i Libanon

**Debel** (òg skrive **Dibil**, arabisk دبل) er ein landsby i Libanon i Bint Jbeil distrikt i Nabatiye guvernement i Libanon.

Debel ligg på nokre høgder 560-650 meter over havet. Hovudnæringa er jordbruk med oliven og tobakk som viktigaste avlingar. 

Innbyggjarane i Debel er nesten utelukkande maronittar.

## Kjelder

**Denne artikkelen bygger på «[[:en:Debel, Lebanon|Debel, Lebanon]]» frå ,  den 24. september 2014.* 
*** oppgav desse kjeldene:*
Aitaroun

**Aitaroun** eller **Aytaroun** (arabisk عيترون) er ein landsby i Libanon som ligg i Bint-Jbeil distrikt. Han ligg like nord for grensa til Israel og 125&nbsp;km frå Beirut.

Aitaroun er rekna som ein av dei største landsbyane i det sørlege Libanon med eit folketal estimert til kring 20&nbsp;000 (2002).

Hovudnæringa i landsbyen er jordbruk. Det er fem skular i Aitaroun, to offentlege og tre private. 

Under Libanonkrigen i 2006 blei byen råka av fleire flyåtak.  16. juli blei 12 sivile frå Akhrass-familien, mellomdei 7 kanadiske statsborgarar, drepne då huset deira blei øydelagd i israelske åtak. 18. juli blei 9 sivile frå Awada-familien drepne. 19. juli blei 6 sivile drepne og 8 såra i israelske åtak medan dei prøvde å flykta frå  Aitaroun.
Landsbyen mista i alt 41 innbyggjarar i krigen.

## Kjelder

**Denne artikkelen bygger på «[[:en:Aitaroun|Aitaroun]]» frå ,  den 24. september 2014.* 
*** oppgav desse kjeldene:*


## Bakgrunnsstoff
* http://www.ilo.org/public/english/standards/ipec/simpoc/lebanon/ra/tobacco.pdf
Ayta ash Shab

**Ayta ash Shab** (arabisk عيتا الشعب; òg skrive **Ayta al-Sha'b**, **Ayta a-Shaab**, **Ayta ash-Shab** eller **Ayta ash Sha'b**') er ein liten landsby som ligg sør i Libanon, kring 1&nbsp;km nordaust for grensa til Israel.

Den 12. juli 2006 gjekk Hizbollah til åtak på ein israelsk patrulje. Åtaket, som har blitt kalla Zar'it-Shtula-hendinga, fann stad på israelsk side av grensa, nær Ayta ash Shab, mellom landsbyane Zar'it og Shtula (Shetula). To israelske soldatar vart tekne til fange, medan tre vart drepen, og det heile utløyste Libanonkrigen i 2006. Under den månad lange konflikten vart 85% av heimane i Ayta ash Shab øydelagde, og kraftige bakkekampar fann stad mellom israelske styrkar og Hizbolla-geriljaen.

## Kjelder

**Denne artikkelen bygger på «[[:en:Ayta ash Shab|Ayta ash Shab]]» frå ,  den 24. september 2014.* 
*** oppgav desse kjeldene:*
Hariss

**Hariss** eller **Haris** er ein landsby sør i Libanon i Bint Jbeil distrikt i Nabatieh guvernement.

## Kjelder

**Denne artikkelen bygger på «[[:en:Hariss|Hariss]]» frå ,  den 24. september 2014.*
Aynata

**Aynata**, **Aaynata** eller **Aainata** (arabisk عيناتا) er ein landsby i Libanon. Han ligg heilt sør i landet. Han var eit senter for Hizbollah, under krigen med Israel i 2006, og kring 60 % av heimane i byen vart øydelagde.

Terrenget består av platå i forskjellige høgder, og Aynata sjølv ligg i ei høgd på kring 740 meter over havet. Fleire dalar skil Aynata frå dei næraste landsbyane. 

## Kjelder

**Denne artikkelen bygger på «[[:en:Aynata|Aynata]]» frå ,  den 24. september 2014.* 
*** oppgav desse kjeldene:*
Rmaich

**Rmeish** (arabisk رميش) er ein landsby sør i Libanon, nær grensa til Israel. Han høyrer til Bint Jbeil distrikt. 

Ruinane i landsbyen indikerer at området var busett av romarar og krossfarar i tidlegare tider. 

## Kjelder

**Denne artikkelen bygger på «[[:en:Rmaich|Rmaich]]» frå ,  den 24. september 2014.* 
*** oppgav desse kjeldene:*



## Bakgrunnsstoff
*www.rmeish.net
Yaroun

**Yaroun** eller **Yarun** (arabisk يارون) er ein landsby i Libanon Bint Jbeil distrikt i Nabatiye guvernement i Libanon.

Yaroun ligg på ein ås i ei høgd frå 750 til 900 meter over havet. Hovudnæringa er dyrking av oliven, kveite og tobakk.

Yaroun ligg ved grensa til Israel. 

Innbyggjarane i Yaroun er sjiamuslimar og katolske kristne. 

## Kjelder

**Denne artikkelen bygger på «[[:en:Yaroun|Yaroun]]» frå ,  den 24. september 2014.* 
*** oppgav desse kjeldene:*
Kafr Dunin

**Kfar Dunin** er ein landsby i Libanon, 102&nbsp;km frå hovudstaden Beirut og 580&nbsp;meter over havet. I nærleiken ligg landsbyane Deir Kifa, Alkaline, Khirbat Silm og Der Ntar. Folketalet er kring 6000 innbyggjarar.

## Kjelder

**Denne artikkelen bygger på «[[:en:Kafr Dunin|Kafr Dunin]]» frå ,  den 24. september 2014.*
Yater

**Yater** (arabisk ياطر) er ein libanesisk kommune som ligg i Bint Jbeil distrikt. Han ligg 112 km frå Beirut.

## Kjelder

**Denne artikkelen bygger på «[[:en:Yater|Yater]]» frå ,  den 24. september 2014.*
Chebaa

**Chebaa** er ein landsby i Hasbaya distrikt i Nabatieh guvernement i Libanon. Chebaa ligg 132 km frå Beirut, i ei høgd på 1250 meter over havet. 

## Kjelder

**Denne artikkelen bygger på «[[:en:Chebaa|Chebaa]]» frå ,  den 24. september 2014.*
Majadel

**Majadel** (arabisk skrift مجادل) er ein landsby i Tyr distrikt i Sør-Libanon. 

Han ligg 98 km frå Beirut, 310 meter over havet. Landsbyar i nærleiken er Deyrintar, Chehabiye, Mahrouna og Jwaya.

## Kjelder

**Denne artikkelen bygger på «[[:en:Majadel|Majadel]]» frå ,  den 24. september 2014.*
Sidon distrikt

**Sidon distrikt** (arabisk قضاء صيدا) er eit distrikt i Sør guvernement i Libanon.

## Byar
*Ansariye
*Ghaziyeh
*Maghdouché
*Majdelyoun
*Miye ou Miye
*Qinarit
*Salhieh
*Sidon
*Tabbaya
*Zrarieh

## Landsbyar
*Ain El Delb
*Anqoun
*Darb Es Sim
*Jensnaya
*Qraiye
*Tanbourit
*Zaita
*Zaghdraiya

## Olje og petroleum
Sidon er endestasjonen for Den transarabiske røyrleidninga, ei 1720 kkm lang oljerøyrleidning som pumper olje frå felta nær Abqaiq i Saudi-Arabia. Røyrleidninga spelte ei viktig rolle i den globale petroleumshandelen og den økonomiske utviklinga i Libanon—i tillegg til dei politiske forholda mellom USA og Midtausten. Då han vart bygd i 1947 vart prosjektet rekna som banebrytande og nyskapande. Etter seksdagarskrigen i 1967 og på grunn av stadig krangling mellom Saudi-Arabia, Syria og Libanon om avgiftene, bygginga av supertankarar og røyrleidningar som braut saman, vart røyrleidninga etter Jordan lagt ned i 1976. 

## Kjelder

**Denne artikkelen bygger på «[[:en:Sidon District|Sidon District]]» frå ,  den 24. september 2014.*
Ansariye

**Al-Ansariyyah**, **Ansariyeh** eller **Insariye** (Insârîyé) (arabisk الأنصارية) er ein by i Sør guvernement i Libanon, 62 km frå Beirut og 20 km sør for Sidon. Området dekkjer 7,35 km² og ligg 144 meter over havet. 

T. E. Lawrence skreiv om samfunnet i Ansariya i boka hans  *Seven Pillars of Wisdom* i 1922. 

## Kjelder

**Denne artikkelen bygger på «[[:en:Ansariye|Ansariye]]» frå ,  den 25. september 2014.* 
*** oppgav desse kjeldene:*
Aadloun

**Aadloun**, **Adloun** eller **Adlun** (arabisk عدلون) er ein kystby sør i Libanon, 17&nbsp;km sør for Sidon. Staden er kjend for dyrking av vassmelonar. Her ligg ein fønikisk nekropolis og førhistoriske grotter der fire arkeologiske stader er oppdaga og datert til steinalderen. Ein har funne spor etter menneske i Abri Zumoffen (eller Aadloun I) som er 70&nbsp;000 år gamle.

## Kjelder

**Denne artikkelen bygger på «[[:en:Aadloun|Aadloun]]» frå ,  den 25. september 2014.* 
*** oppgav desse kjeldene:*
Ghaziyeh

**Al Ghazieh** (arabisk الغازية) er ein liten by i Sør-Libanon, nær Sidon. Ghazieh er eit økonomisk senter med mange fabrikkar og butikkar. I tillegg har byen ei lita hamn. Ghazieh har kring  50&nbsp;000 innbyggjarar. Ghazieh grensar til mange landsbyar i sør og vest, som Qinnarit, Magdouche, Darb es Sim, Zaita, Aaqtanit, Maamriye og Zahrani.

Stranda med dei mange restaurantane er ein turistmål. 

## Kjelder

**Denne artikkelen bygger på «[[:en:Ghaziyeh|Ghaziyeh]]» frå ,  den 25. september 2014.*
Maghdouché

**Maghdouché** (òg skrive Maghdouche, Maghdoucheh eller Maghdousheh) er ein by i Sør guvernement i Libanon. Han ligg 50&nbsp;km sør for Beirut og 8&nbsp;km søraust for Sidon. Landsbyen ligg 3&nbsp;km frå kysten av Middelhavet, på ein ås som ligg 200 til 229 meter over havet.

Maghdouché har kring 8&nbsp;000 innbyggjarar, dei fleste melkittiske katolikkar og nokre få maronittar.

Hovudnæringa i landsbyen er jordbruk. Det vert dyrka druer og sitrusfrukter her, særleg appelsinar.

## Historie
Namnet «Maghdouché», som kjem frå eit gammalsyrisk ord, tyder 'avlingshaustarar'. I følgje kristen tru skal Jomfru Maria ha venta på Jesus på toppen av åsen der Maghdouché ligg i dag
då han drog til Sidon. Ho skal ha overnatta i ei grotte som fekk namnet *Mantara* eller 'den ventande'. Keisar Konstantin av Austromarriket fekk gjort om grotta til ein heilagdom for Maria. Han reiste eit tårn der til ære for ho, men det kollapsa i eit jordskjelv i 550. Seinare reiste kong Ludvig IX eit vakttårn på same staden. Mantragrotta vart tilfeldig oppdaga av ein gjetar i 1726. Då låg det eit bysantinsk ikon i grotta frå 600- eller 700-talet. Sidan den gong har grotta vore ein pilegrimsstad. 

Under kampar mellom Amal-rørsla (sjiamuslimsk milits) og PLO i 1986, spreidde kampane seg til Maghdouché. Harde kampar fann stad i byen, som fall til palestinarane. Byen var då heilt øydelagd. I 1990 kom innbyggjarane i Maghdouché attende til ruinane og byrja oppbygginga.

## Kjelder

**Denne artikkelen bygger på «[[:en:Maghdouché|Maghdouché]]» frå ,  den 25. september 2014.* 
*** oppgav desse kjeldene:*
Hornindal idrettslag

**Hornindal idrettslag** er eit idrettslag heimehøyrande i Hornindal kommune i Sogn og Fjordane fylke. Laget vart skipa i 1921, men skriv likevel soga si attende til 1910, då Indre Hornindals idrettslag, som gjekk inn i Hornindal idrettslag i 1938, vart stifta.

Laget har grupper for alpint, barneidrett, fotball, friidrett, hopp, langrenn, skiskyting, trim og volleyball.

## Kjende utøvarar
* Anders Fannemel - skihoppar

## Referansar

## Bakgrunnsstoff
* Om Hornindal idrettslag på Honndalsportalen  	
* Paul O. Tomasgard: *Hornindal idrettslag 1910-2010*